
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1239 

6 Σεπτεμβρίου 2006 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υπ’ αριθμ. Υ3α/Γ.Π. οικ. 114237/2005 


κοινής υπουργικής απόφασης (Φ.Ε.Κ. 1533 Β). 1 

Κύρωση Συλλογικής Σύμβασης Εργασίας, Πλοιάρχων 

Φορτηγών πλοίων από 4500 Τϋ\Λ/ και άνω. 2 

Παράταση ισχύος αποφάσεων Γ.Γ ΠεριφέρειαςΔυτι- 
κής Μακεδονίας. 3 


Ιδρυση και λειτουργία Εκκλησιαστικού Ιδρύματος 
(Ν.Π.Ι.Δ.) της Ιεράς Μητροπόλεως Λάμπης, Συβρί- 
του και Σφακίων, μη κερδοσκοπικού χαρακτήρα, 
στην Έδρα Αυτής, το Σπήλι του Δήμου Λάμπης, 
του Ν. Ρεθύμνης Κρήτης, με την επωνυμία «Κέ¬ 
ντρο Αποθεραπείας και Αποκατάστασης - Ο Αγι¬ 


ος Ραφαήλ» και Οργανισμός λειτουργίας του. 4 

ΑΠΟΦΑΣΕΙ Σ 

Αριθμ. Υ3α/ΓΠ 122234/05 (1) 


Τροποποίηση της υπ’ αριθμ. Υ3α/Γ.Π. οικ. 114237/2005 
κοινής υπουργικής απόφασης (Φ.Ε.Κ. 1533 Β'). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

1. α) Των άρθρων 1β και 5 του ν. 2194/1994 «Αποκα¬ 
τάσταση του Εθνικού Συστήματος Υγείας και άλλες 
διατάξεις» (Φ.Ε.Κ. 34 Α'). 

β) Του άρθρου 24, του ν. 3172/ 2003 «Οργάνωση και 
εκσυγχρονισμός των Υπηρεσιών Δημόσιας Υγείας και 
άλλες διατάξεις» (Φ.Ε.Κ. 197 Α'). 

γ) Του ν. 3329/2005 «Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις» (Φ.Ε.Κ. 81 Α'). 

δ) Του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα», που κυρώθηκε με το 
άρθρο πρώτο του π.δ/τος 63/2005 (Α' 98) και το γεγονός ότι 
από τις διατάξεις της απόφασης αυτής δεν θα προκληθεί 
επιπλέον δαπάνη στον τακτικό προϋπολογισμό. 

II. Του άρθρου 14, παρ. 1, του ν. 1397/1983 «Εθνικό Σύ¬ 
στημα Υγείας» (Φ.Ε.Κ. 143 Α'). 

2. Την υπ’ αριθμ. ΔΙΔΚ/ Φ.1/2/6139/ 2004 κοινή απόφα¬ 
ση του Πρωθυπουργού και του Υπουργού Εσωτερικών, 


Δημόσιας Διοίκησης και Αποκέντρωσης «Ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Φ.Ε.Κ. 527 Β'). 

3. Την υπ’ αριθμ. 37930/ ΔΙΟΕ1264/ 2005 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Φ.Ε.Κ. 1432 Β'). 

4. Το υπ’ αριθμ. 1042/ Δ.Σ./14.11.2005 έγγραφο της Α' 
Δ.Υ.ΠΕ Κεντρικής Μακεδονίας, αποφασίζουμε: 

Η υπ’ αριθμ. Υ3α/ΓΠ οικ. 114237/25.10.2005 (Φ.Ε.Κ. 1533/ 
τ.Β'/7.11.2005) κοινή υπουργική απόφαση, που αφορά 
«Τροποποίηση θέσεων προσωπικού στο Κ.Υ. Αγ. Νικο¬ 
λάου και στο Κ.Υ. Κασσανδρείας, Γ.Ν. Χαλκιδικής, της Α' 
ΔΥΠΕ Κεντρικής Μακεδονίας», τροποποιείται ως εξής: 

1. Η μία (1) κενή, από τις προβλεπόμενες πέντε (5) ορ¬ 
γανικές θέσεις, του κλάδου ΤΕ Επισκεπτών - τριών, του 
Κ.Υ. Ν. Μουδανιών, του Γ.Ν. Χαλκιδικής, μετατρέπεται σε 
μία (1) θέση του κλάδου ΤΕ Νοσηλευτικής στο ίδιο Κ.Υ. 

2. Η μία (1) κενή, από την προβλεπόμενη μία (1) οργα¬ 
νική θέση, του κλάδου ΤΕ Κοινωνικής Εργασίας, του Κ.Υ. 
Αγ. Νικολάου, του Γ.Ν. Χαλκιδικής, μετατρέπεται σε μία 
(1) θέση του κλάδου ΤΕ Νοσηλευτικής στο ίδιο Κ.Υ. 

3. Η μία (1) κενή, από την προβλεπόμενη μία (1) οργα¬ 
νική θέση, του κλάδου ΤΕ Κοινωνικής Εργασίας, του Κ.Υ. 
Κασσανδρείας, του Γ.Ν. Χαλκιδικής, μετατρέπεται σε μία 
(1) θέση του κλάδου ΤΕ Νοσηλευτικής στο ίδιο Κ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜ.ΑΒΡΑΜΟΠΟΥΛΟΣ 
-♦- 

Αριθμ. 3525.1/01/2006 (6) 

Κύρωση Συλλογικής Σύμβασης Εργασίας, Πλοιάρχων 
Φορτηγών πλοίων από 4500 Τ Ό\Ν και άνω. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 1 παράγραφος 1 και 5 
του α.ν. 3276/1944 «περί Συλλογικών Συμβάσεων εν τη 
ναυτική εργασία» όπως έχει τροποποιηθεί και ισχύει 
σήμερα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το υπ’ αριθμ. 90-80/3.7.2006 κοινό έγγραφο της'Ενω- 
σης Ελλήνων Εφοπλιστών και της ΠανελλήνιαςΈνωσης 
Πλοιάρχων Εμπορικού Ναυτικού πόσης τάξεως, με το 
οποίο υποβλήθηκε για κύρωση η από 29.6.2006 Συλλο¬ 
γική Σύμβαση Εργασίας Πλοιάρχων Φορτηγών πλοίων 
4500 Τϋ\Λ/ και άνω. 

3. Το γεγονός ότι από τις διατάξεις της Απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πλοιάρχων Φορτηγών πλοίων από 4500 Τϋ\Ν και άνω, 
το κείμενο της οποίας υπογράφηκε την 29.6.2006 από 
τους νομίμους εκπροσώπους της Ένωσης Ελλήνων 
Εφοπλιστών και της ΠανελλήνιαςΈνωσης Πλοιάρχων 
Εμπορικού Ναυτικού πόσης τάξεως, εκτός από την 
παράγραφο 1 του άρθρου 6 (Προέλευση Ναυτολογου- 
μένων), η οποία αντίκειται στην κείμενη νομοθεσία. 

2. Η ισχύς της Συλλογικής Σύμβασης η οποία κυρώ¬ 
νεται με την Απόφαση αυτή αρχίζει την 1.1.2006 και 
λήγει την 31.12.2006. 

3. Η παρούσα με το κείμενο της κυρουμένης Συλ¬ 
λογικής Σύμβασης, να δημοσιευθούν στην Εφημερίδα 
της Κυβερνήσεως. 

Πειραιάς, 27 Ιουλίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΣΥΛΛΟΓΙΚΗ ΣΥΜΒΑΣΗ 
ΠΛΟΙΑΡΧΩΝ ΦΟΡΤΗΓΩΝ ΠΛΟΙΩΝ 
ΑΠΟ 4.500 Τ.ϋ.νν. ΚΑΙ ΑΝΩ 

Οι υπογεγραμμένοι αφ’ ενός Νίκος Δ. Ευθυμίου, Πρό¬ 
εδρος της Επαγγελματικής Οργάνωσης με την επωνυ¬ 
μία «ΕΝΩΣΙΣ ΕΛΛΗΝΩΝ ΕΦΟΠΛΙΣΤΩΝ», νόμιμα αναγνω¬ 
ρισμένης που εδρεύει στον Πειραιά, έχοντας ειδικά 
εξουσιοδοτηθεί προς τούτο και αφ’ ετέρου Ευάγγελος 
Κούζιλος Πρόεδρος της Επαγγελματικής Οργάνωσης 
με την επωνυμία «“ΠΑΝΕΛΛΗΝΙΑ ΕΝΩΣΗ ΠΛΟΙΑΡΧΩΝ 
ΕΜΠΟΡΙΚΟΥ ΝΑΥΤΙΚΟΥ ΠΑΣΗΣ ΤΑΞΕΩΣ», που εδρεύει 
στον Πειραιά, έχοντας ειδικά εξουσιοδοτηθεί προς τού¬ 
το αποφασίσαμε την υπογραφή της παρούσας Συλλογι¬ 
κής Σύμβασης με την οποία ορίζεται ο μισθός, οι ειδικές 
αμοιβές και οι υπόλοιποι όροι εργασίας των Πλοιάρχων 
των Φορτηγών πλοίων πάνω από 4.5001.ά.νν. και υπογρά¬ 
φουμε κοινή συμφωνία, που έχει ως ακολούθως: 

ΑΡΘΡΟ 1 

ΒΑΣΙΚΟΣ ΜΙΣΘΟΣ 

Ο μηνιαίος βασικός μισθός του Πλοιάρχου ορίζεται σε 
ευρώ (2.315,12) δύο χιλιάδες τριακόσια δέκα πέντε και 
δώδεκα εκατοστά. 

ΑΡΘΡΟ 2 

ΠΡΟΣΘΕΤΕΣ ΑΜΟΙΒΕΣ 

1. Επίδομα Κυριακών 

Για όλες τις Κυριακές που το πλοίο ταξιδεύει ή παρα¬ 
μένει σε λιμάνι καταβάλλεται στον Πλοίαρχο επίδομα 
που φθάνει σε ποσοστό είκοσι δύο τοις εκατό (22%) του 
μισθού που καθορίζεται στο άρθρο 1 αυτής της σύμβασης. 
Εάν η σύμβαση ναυτολογήσεως του Πλοιάρχου λυθεί 
για οποιονδήποτε λόγο πριν περάσουν όλες οι Κυριακές 
που αναλογούν στο μήνα της απολύσεως, τότε το επί¬ 


δομα των είκοσι δύο τοις εκατό (22%) διαιρείται με τον 
αριθμό όλων των Κυριακών του μήνα και καταβάλλεται 
στον Πλοίαρχο το πηλίκο που προκύπτει από την διαίρε¬ 
ση, πολλαπλασιασμένο με τον αριθμό των Κυριακών (σε 
λιμάνι και σε ταξίδι) κατά τις οποίες ο Πλοίαρχος που 
απολύεται προσέφερε τις υπηρεσίες του. 

2. Αμοιβή Εργασίας Σαββάτου 

Στον Πλοίαρχο καταβάλλεται πρόσθετη αμοιβή από 
4,33 ημέρες το μήνα για την πρόσθετη εργασία του 
κατά τα Σάββατα, το δε ημερομίσθιο για την περίπτωση 
αυτή ορίζεται στο 1/25 του βασικού μισθού, ευρώ (400,96) 
τετρακόσια και ενενήντα έξι εκατοστά. 

3. Αμοιβή Αργιών 

Στον Πλοίαρχο καταβάλλεται αμοιβή κάθε μήνα ίση 
με ένα ημερομίσθιο για τις αργίες, τόσο κατά τη διάρ¬ 
κεια που το πλοίο ταξιδεύει όσο και κατά τη διάρκεια 
παραμονής του στο λιμάνι. Γ ια την περίπτωση αυτή το 
ημερομίσθιο ορίζεται στο 1/25 του βασικού μισθού της 
Συμβάσεως αυτής ήτοι ευρώ (92,60) ενενήντα δύο και 
εξήντα εκατοστά. 

4. Έξοδα Παραστάσεως 

Στον Πλοίαρχο καταβάλλονται ευρώ (146,03) εκατό 
σαράντα έξι και τρία εκατοστά το μήνα για έξοδα πα¬ 
ραστάσεως. 

5. Έξοδα Λιμανιού 

Στον Πλοίαρχο καταβάλλονται ευρώ (18,18) δέκα οκτώ 
και δέκα οκτώ εκατοστά, την ημέρα, για όλη τη διάρκεια 
παραμονής του πλοίου στο λιμάνι, για την κάλυψη λόγω του 
αξιώματος του ατομικών δαπανών εκτός από άλλα τυχόν 
έξοδα που προκύπτουν για την εξυπηρέτηση του πλοίου. 

6. Επίδομα Δεξαμενοπλοίου 

Ειδικά προκειμένου για Πλοίαρχο, ο οποίος διοικεί 
πετρελαιοφόρο πλοίο που μεταφέρει εύφλεκτες υγρές 
ή εκρηκτικές ύλες, ανεξάρτητα από την ποσότητα του 
φορτίου, καταβάλλεται επίδομα ίσο με το δέκα πέντε 
τοις εκατό (15%) του μισθού του άρθρου 1. 

Αυτό το επίδομα καταβάλλεται στους Πλοιάρχους 
που υπηρετούν σε φορτηγά πλοία (όχι δεξαμενόπλοια) 
εφ’ όσον αυτά, εκτός από άλλα φορτία, μεταφέρουν και 
εύφλεκτα ή εκρηκτικά φορτία σε ποσότητα ανώτερη 
από ποσοστό πέντε τοις εκατό (5%) της χωρητικότητας 
του πλοίου (ϋ.νν.). 

7. Επίδομα Υγραεριοφόρων 

Σ’ όσους Πλοιάρχους υπηρετούν σε πλοία που μετα¬ 
φέρουν υγραέρια, καταβάλλεται κάθε μήνα επίδομα ίσο 
με το είκοσι τοις εκατό (20%) του μισθού του άρθρου 1. 

8. Επίδομα Διάπλου Μεγάλων Λιμνών, Διωρύγων Πανα¬ 
μά και Σουέζ και Ορινόκου 

Στον Πλοίαρχο καταβάλλεται ειδικό επίδομα ευρώ 
(149,98) εκατόν σαράντα εννέα και ενενήντα οκτώ εκα¬ 
τοστά, κατά τη διέλευση των Μεγάλων Λιμνών (ΘγθθΙ 
ΕαΚθδ), της Διώρυγας του Παναμά, της Διώρυγας του 
Σουέζ και του Ορινόκου, ανάλογα με την περίπτωση. 

ΑΡΘΡΟ 3 

ΕΝΑΡΞΗ ΚΑΤΑΒΟΛΗΣ ΜΙΣΘΟΥ 

Σε περίπτωση που ο Πλοίαρχος είναι υποχρεωμένος 
να ταξιδεύσει για να συναντήσει το πλοίο, για το οποίο 
προσελήφθηκε να διοικήσει, δικαιούται το μισθό του 
άρθρου 1 αυτής της συμβάσεως από την ημέρα της 
υπογραφής της συμφωνίας της προσλήψεώς του. Τα 
επιδόματα όμως, που αναφέρονται στο άρθρο 2 αυτής 
της συμβάσεως, αρχίζουν να καταβάλλονται από την 
ημέρα της ναυτολογήσεώς του. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΡΘΡΟ 4 

ΑΜΟΙΒΗ ΦΥΛΑΚΗΣ ΕΛΛΕΙΠΟΝΤΟΣ ΑΞΙΩΜΑΤΙΚΟΥ 

Ο Πλοίαρχος εφ’ όσον εκτελεί καθήκοντα βάρδιας αξι¬ 
ωματικού γέφυρας που δεν υπάρχει στο πλοίο, δικαιού¬ 
ται το μισθό του για όσο χρόνο εκτελεί τα καθήκοντα 
του μέχρι να ναυτολογηθεί ο αξιωματικός που λείπει. 

ΑΡΘΡΟ 5 
ΑΠΟΖΗΜΙΩΣΕΙΣ 

1. Σε κάθε περίπτωση που ο ναυτικός δικαιούται 
αποζημίωση θα δίδεται τέτοια και στον Πλοίαρχο. Σε 
περίπτωση απολύσεως του Πλοιάρχου με αίτηση του 
πλοιοκτήτη αυτός δικαιούται αποζημίωση ίση με 22,5 
ημερομίσθια ενώ το ημερομίσθιο υπολογίζεται στο 1/30 
του συνόλου των μηνιαίων αποδοχών του, ανεξάρτητα 
από το λιμάνι απολύσεώς του στο εξωτερικό. 

2. Αν η σύμβαση του Πλοιάρχου λυθεί με βάση τη 
διάταξη της περιπτώσεως Α' του άρθρου 68 του Κ.Ι.Ν.Δ. 
αυτός, άσχετα από άλλες αποζημιώσεις που δικαιούται 
σύμφωνα με τη νομοθεσία που ισχύει, παίρνει και πρό¬ 
σθετη αποζημίωση ευρώ (708,83) επτακόσια οκτώ και 
ογδόντα τρία εκατοστά. 

3. Στον Πλοίαρχο καταβάλλεται αποζημίωση σύμφωνα 
με τις σχετικές διατάξεις του Κ.Ι.Ν.Δ., όπως και στους 
υπόλοιπους ναυτικούς, σε περίπτωση πωλήσεως του 
πλοίου, αλλαγής σημαίας, παροπλισμού του πλοίου, 
κατασχέσεως του πλοίου και πωλήσεως του πλοίου 
για διάλυση. 

ΑΡΘΡΟ 6 

ΠΡΟΕΛΕΥΣΗ - ΝΑΥΤΟΛΟΓΗΣΗ - 
ΜΕΤΑΦΟΡΑ ΝΑΥΤΟΛΟΓΟΥΜΕΝΩΝ 

1. Προέλευση Ναυτολογουμένων 

Οι Πλοίαρχοι των πλοίων, τους οποίους αφορά αυτή η 
Συλλογική Σύμβαση, προσλαμβάνονται από τα τακτικά 
μέλη της Πανελλήνιας Ενώσεως Πλοιάρχων Εμπορι¬ 
κού Ναυτικού πάσης τάξεως κατ’ απόλυτη εκλογή του 
Πλοιοκτήτη. 

2. Διάρκεια Ναυτολογήσεως 

Η διάρκεια ναυτολογήσεως καθορίζεται σε έξη (6) 
μήνες γί αυτούς που υπηρετούν σε δεξαμενόπλοια και 
σε επτά (7) μήνες γί αυτούς που υπηρετούν σε πλοία 
ξηρού φορτίου, ανεξάρτητα από την περιοχή. 

3. Θέση και Εξοδα ταξιδιού 

Κατά την αναχώρηση, όπως και κατά την επιστροφή 
του στην πατρίδα, ο Πλοίαρχος δικαιούται εισιτήριο Α’ 
θέσεως πλοίου και σιδηροδρόμου και τουριστικής θέ- 
σεως στο αεροπλάνο, καθώς επίσης έξοδα μεταφοράς 
και ασφαλίσεως των αποσκευών του, έξοδα τροφής και 
ύπνου σε ξενοδοχείο. Επίσης δικαιούται μισθό μέχρι 
την ημερομηνία επιστροφής του στον Πειραιά. Κατά 
τη μετάβαση και επιστροφή του ο Πλοίαρχος δικαιού¬ 
ται εκτός απο τα 40 κιλά αποσκευών και άλλα 20 κιλά 
λόγω της μεταφοράς από αυτόν εγγράφων, φακέλλων, 
ναυτικών οργάνων κ.λ.π. 

4. Προστασία σε Περίπτωση Ατυχήματος 

Αν ο πλοίαρχος, πηγαίνοντας να συναντήσει το πλοίο 
για να αναλάβει τη διοίκησή του, υποστεί ατύχημα έχει 
την ίδια προστασία όπως και κατά την υπηρεσία του 
στο πλοίο. 


ΑΡΘΡΟ 7 

ΕΙΣΦΟΡΕΣ 

1. Εισφορές Ε.Λ.Ο.Ε.Ν. 

Οι πλοιοκτήτες τους οποίους αφορά αυτή η Συλλογική 
Σύμβαση καταβάλλουν ποσοστό δύο τοις εκατό (2%), 
το οποίο δεν μπορεί να αυξηθεί περισσότερο, σύμφωνα 
με το άρθρο 25 του ν. 1085/80 και εισπράττεται από το 
ΝΑΤ με σκοπό τη χορήγηση οικογενειακού επιδόματος 
στους Πλοιάρχους. 

Αυτό το ποσοστό μαζί με το ποσοστό ένα τοις εκατό 
(1%) συμμετοχής του Πλοιάρχου υπολογίζεται πάνω στις 
αποδοχές των ναυτικών που υπόκεινται σε εισφορά 
υπέρ του ΝΑΤ. 

2. Εισφορές Κ.Ε.Α.Ν. 

Οι πλοιοκτήτες τους οποίους αφορά αυτή η Συλλο¬ 
γική Σύμβαση καταβάλλουν ποσοστό 2%, το οποίο δεν 
μπορεί να αυξηθεί περισσότερο, σύμφωνα με το άρθρο 
28 του ν. 1220/1981 και εισπράττεται από το ΝΑΤ με 
σκοπό τη χορήγηση στους Ελληνες Πλοιάρχους επι¬ 
κουρικής ασφαλίσεως. 

Αυτό το ποσοστό μαζί με το ποσοστό δύο τοις εκατό 
(2%) συμμετοχής του Πλοιάρχου υπολογίζεται πάνω 
στις αποδοχές των ναυτικών που υπόκεινται σε εισφορά 
υπέρ του ΝΑΤ. 

3. Εισφορές Εστίας Ναυτικών 

Το ποσό της εισφοράς του Πλοιάρχου για την ΕΣΤΙΑ 
ΝΑΥΤΙΚΩΝ ορίζεται σε ευρώ (8,10) οκτώ και δέκα εκατο¬ 
στά, του δε πλοιοκτήτη ορίζεται σε ευρώ (4,17) τέσσερα 
και δέκα επτά εκατοστά. 

ΑΡΘΡΟ 8 

ΜΙΣΘΟΙ ΑΣΘΕΝΕΙΑΣ - ΘΕΣΗ ΝΟΣΗΛΕΙΑΣ 

1. Μισθοί Ασθένειας 

Ο μισθός ασθένειας του Πλοιάρχου που νοσηλεύεται 
εκτός του πλοίου, σε νοσοκομείο ή εκτός νοσοκομείου, 
ορίζεται ίσος με τον βασικό μισθό του άρθρου 1. Στον 
ανωτέρω μισθό ασθένειας περιλαμβάνεται και το αντίτι¬ 
μο τροφής. Στο ίδιο ποσό ανέρχεται ο μισθός ασθένειας 
και στην περίπτωση ατυχήματος. 

2. Θέση Νοσηλείας 

Ο Πλοίαρχος έχει δικαίωμα νοσηλειών Α’ θέσεως σε 
κλινική ή νοσοκομείο. 

ΑΡΘΡΟ 9 
ΑΔΕΙΑ 

1. Ο Πλοίαρχος δικαιούται άδεια που υπολογίζεται 
σε 8 ημέρες για κάθε μήνα υπηρεσίας του, για δε τις 
επιπλέον ημέρες με αντίστοιχο κλάσμα της παραπάνω 
μηνιαίας άδειας. Στον υπολογισμό της άδειας περιλαμ¬ 
βάνεται και το επίδομα είκοσι δύο τοις εκατό (22%) 
των Κυριακών καθώς και το δέκα πέντε τοις εκατό 
(15%) επίδομα δεξαμενοπλοίου για τους Πλοιάρχους 
που υπηρετούν σ’ αυτά. Το ημερομίσθιο καθορίζεται 
ίσο με το 1/22 του βασικού μισθού προσαυξημένου με 
τα παραπάνω επιδόματα. 

2. Κατά τις ημέρες της άδειας του ο Πλοίαρχος δι¬ 
καιούται το μισθό που αναλογεί σ’ αυτές όπως αυτός 
ορίζεται στο άρθρο 1 αυτής της Συμβάσεως, προσαυ¬ 
ξημένο με τα επιδόματα που αναφέρονται στην παρά¬ 
γραφο 1 αυτού του άρθρου και με αντίτιμο τροφής ευρώ 
(11,50) έντεκα και πενήντα εκατοστά. 

3. Σε περίπτωση που οι ανάγκες του πλοίου δεν επι¬ 
τρέπουν τη χορήγηση αυτής της αδείας, με την εκλογή 
του Πλοιάρχου είτε αναβάλλεται η χορήγησή της για 
τον κατάλληλο χρόνο είτε θεωρείται ότι δόθηκε ενώ σ’ 
αυτή την περίπτωση καταβάλλεται ο μισθός που αναλο¬ 
γεί χωρίς το αντίτιμο της τροφής αφού ο Πλοίαρχος 
παραμένει και διατρέφεται στο πλοίο. 

4. Ο χρόνος υπηρεσίας που πέρασε από τη ναυτολό¬ 
γηση μέχρι την έναρξη της ισχύος αυτής της Συλλογικής 
Συμβάσεως υπολογίζεται για την εφαρμογή της. 

ΑΡΘΡΟ 10 

ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει σχετικά με την εφαρ¬ 
μογή και ερμηνεία των όρων αυτής της Συλλογικής 
Συμβάσεως λύνεται με διαιτησία σύμφωνα με όσα κα¬ 
θορίζονται στο ΙΖ’ Κεφάλαιο της Συλλογικής Συμβάσεως 
της 7ης Δεκεμβρίου 1956 που συμφωνήθηκε ανάμεσα 
στην ΕΝΩΣΙΝ ΕΛΛΗΝΩΝ ΕΦΟΠΛΙΣΤΩΝ και την ΠΑΝΕΛ¬ 
ΛΗΝΙΑ ΝΑΥΤΙΚΗ ΟΜΟΣΠΟΝΔΙΑ. 


ΑΡΟΡΟ 11 

ΕΡΜΗΝΕΥΤΙΚΗ ΔΗΛΩΣΗ 

Διευκρινίζεται ότι το ναυτικό επάγγελμα αναγνωρί¬ 
ζεται από τα συμβαλλόμενα μέρη ως ιδιόμορφο, βαρύ 
και ανθυγιεινό και συμφωνείται ότι θα καταβληθεί κοινή 
προσπάθεια προς την πολιτεία, μέσα από τη νομοθεσία 
του Ν.Α.Τ., για την προστασία των υφισταμένων συντα- 
ξιοδοτικών ρυθμίσεων. 

Ο χαρακτηρισμός του ναυτικού επαγγέλματος ως 
βαρέος και ανθυγιεινού δεν μπορεί να δημιουργήσει 
οποιαδήποτε οικονομική απαίτηση εκ μέρους των ναυ¬ 
τικών, γιατί, με τις μέχρι σήμερα συλλογικές συμβάσεις, 
έχουν ικανοποιηθεί όλες οι οικονομικές απαιτήσεις τους 
για την αιτία αυτή. 

ΑΡΟΡΟ 12 

ΤΕΛΙΚΕΣ ΔΙΑΤΑΞΕΙΣ 

1. Ως προς τα υπόλοιπα ισχύουν όλες οι διατάξεις 
της γενικής Συλλογικής Συμβάσεως των ναυτικών των 
ποντοπόρων φορτηγών πλοίων πάνω από 4.500 τόννους 
Ω.νν που ισχύει κάθε φορά. 

2. Κατά το διάστημα που ισχύει αυτή η Συλλογική 
Σύμβαση μπορεί να τροποποιηθεί μόνο έπειτα από κοινή 
έγγραφη συμφωνία των μερών που την υπέγραψαν. 


ΑΡΘΡΟ 13 
ΙΣΧΥΣ ΣΥΜΒΑΣΕΩΣ 


Η ισχύς αυτής της Συλλογικής Συμβάσεως αρχίζει από 
1.1.2006 και λήγει την 31.12.2006. 

Αυτή η Συλλογική Σύμβαση υπογράφηκε την 29η Ιου¬ 
νίου 2006 σε τρία αντίτυπα από τα οποία κάθε μέρος 
από αυτά που συμφώνησαν πήρε από ένα, ενώ το τρίτο 
θα κατατεθεί στην αρμόδια υπηρεσία του Υπουργείου 
Εμπορικής Ναυτιλίας, και υπογράφεται όπως ακολου¬ 
θεί: 


Για την Ένωση 
Ελλήνων 
Εφοπλιστών 
Ο Πρόεδρος 
ΝΙΚΟΣ Δ. ΕΥΘΥΜΙΟΥ 


Γ ια την Πανελλήνια 
Ένωση Πλοιάρχων Εμπορικού 
Ναυτικού πόσης τάξεως 
Ο Πρόεδρος 
ΕΥΑΓΓΕΛΟΣ ΚΟΥΖΙΛΟΣ 


Αριθμ. 83080/1758 (3) 

Παράταση ισχύος αποφάσεων Γ.Γ Περιφέρειας 
Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις των άρθρων 253, 254 ν.δ. 86/1969 «Περί 
δασικού κώδικα», όπως αντικαταστάθηκαν και συμπλη¬ 
ρώθηκαν με τις διατάξεις του άρθρου 34 του ν. 177/1975 
«Περί Θήρας κλπ. και συμπληρώσεως διατάξεων ν.δ. 
86/69» καθώς και το π.δ. 453/1977. 

3. Την υπ’ αριθμ. 276/24.2.1997 Απόφαση της Αναπλη- 
ρώτριας Περιφερειακής Διευθύντριας Νομού Κοζάνης, 
με την οποία ιδρύθηκε η Ελεγχόμενη Κυνηγετική Περι¬ 
οχή (Ε.Κ.Π.) Βοίου. 

4. Την υπ’ αριθμ. 945/15.7.1997 Απόφαση Αναπληρώτρι- 
ας Περιφερειακής Διευθύντριας Νομού Κοζάνης περί 
καταργήσεως Καταφυγίων Θηραμάτων στην περιοχή 
δικαιοδοσίας Δασαρχείου Τσοτυλίου. 

5. Την υπ’ αριθμ. 971/15.7.1997 Απόφαση Αναπληρώτρι- 
ας Περιφερειακής Διευθύντριας Νομού Κοζάνης περί 
απαγόρευσης Θήρας στην περιοχή της Ε.Κ.Π Βοίου για 
το διάστημα 1997-2000. 

6. Τις υπ’ αριθμ. 603/10.9.1997 και 604/10.9.1997 Αποφά¬ 
σεις Γενικού Γραμματέα Π.Δ.Μ , με τις οποίες ανακλήθη¬ 
καν προσωρινά οι υπ’ αριθμ. 945/15.7.1997 και 971/15.7.1997 
αντίστοιχα Αποφάσεις της Αναπληρώτριας Περιφερει¬ 
ακής Διευθύντριας Νομού Κοζάνης. 

7. Το γεγονός ότι δεν έχει γίνει ακόμη η πρόσληψη 
του απαραίτητου προσωπικού, αποφασίζουμε: 

Παρατείνουμε την ισχύ των υπ’ αριθ. 603/10.9.1997 και 
604/10.9.1997 Αποφάσεων και για την κυνηγετική περί¬ 
οδο 2006 - 2007. 

Από τις διατάξεις της παρούσας δεν προκαλείται δα¬ 
πάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης και θα ισχύσει από τη δημοσίευσή της. 

Κοζάνη, 26 Ιουλίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Απόφαση 14 (4) 

Ίδρυση και λειτουργία Εκκλησιαστικού Ιδρύματος 
(Ν.Π.Ι.Δ.) της Ιεράς Μητροπόλεως Λάμπης, Συβρίτου 
και Σφακίων, μη κερδοσκοπικού χαρακτήρα, στην 
Έδρα Αυτής, το Σπήλι του Δήμου Λάμπης, του Ν. 
Ρεθύμνης Κρήτης, με την επωνυμία «Κέντρο Αποθε¬ 
ραπείας και Αποκατάστασης - Ο Άγιος Ραφαήλ» και 
Οργανισμός λειτουργίας του. 

Ο ΜΗΤΡΟΠΟΛΙΤΗΣ ΛΑΜΠΗΣ, ΣΥΒΡΙΤΟΥ ΚΑΙ ΣΦΑΚΙΩΝ 

Έχοντας υπ’ όψιν: 

1. Την εντολή της αγάπης του Ιδρυτή της Εκκλησίας 
μας Κυρίου και Θεού και Σωτήρος ημών Ιησού Χρι¬ 
στού, προς όλους και ιδιαίτερα προς τους Ποιμένες 
της Εκκλησίας Του και μάλιστα υπέρ πασχόντων και 
αδυνάτων. 

2. Το άρθρο 20, παραγρ. 2 του υπ’ αριθμ. 1/1969 κανο¬ 
νισμού της Διαρκούς Ιερός Συνόδου «Περί Οργανισμού 
Διοικήσεως των Εκκλησιαστικών Σωμάτων και Οργά¬ 
νων», που ισχύει και για την Εκκλησία της Κρήτης. 

3. Τις διατάξεις των άρθρων 1, παραγρ. 4, 29 και 67 
του ν. 590/1977 «Περί του Καταστατικού Χάρτου της 
Εκκλησίας της Ελλάδος», που ισχύουν επίσης και για 
την Εκκλησία της Κρήτης. 

4. Το άρθρον 54 του ν. 4149/1961 «Περί του Καταστατι¬ 
κού Χάρτου της εν Κρήτη Ορθοδόξου Εκκλησίας». 

5. Την υπ’ αριθμ. 344/14.6.2006 απόφαση εγκρίσεως 
της Ιεράς Συνόδου της Εκκλησίας της Κρήτης, για τη 
σύσταση του παρόντος ιδρύματος στην Μητροπολιτική 
μας περιφέρεια. 

6. Την υπ’ αριθμ. 13/2004 απόφασή μας για την ίδρυση 
της Ιεράς Μονής Αγίου Ραφαήλ στο Σπήλι. 

7. Την υπ’ αριθμ. 528/15.12.2004 έγκριση της Ιεράς Συ¬ 
νόδου της Εκκλησίας της Κρήτης για την ίδρυση της 
ως άνω Ιεράς Μονής του Αγίου Ραφαήλ. 

8. Την υπ’ αριθμ. 147.803/Α1/25.1.2005 Υπουργική από¬ 
φαση «Περί συστάσεως και ιδρύσεως Ιεράς Μονής 
του Αγίου Ραφαήλ», στο Σπήλι Δήμου Λάμπης (Φ.Ε.Κ. 
105/28.1.2005). 

9. Τις διατάξεις του ν. 2072/1992 (Φ.Ε.Κ. 125/τ.Α/1992), 
άρθρο 10. 

10. Τις διατάξεις του π.δ. 395/1993 (Φ.Ε.Κ. 166 τ.Α/1993) 
«Όροι, προϋποθέσεις και διαδικασία για την ίδρυση, 
λειτουργία και μεταβίβαση κέντρων αποθεραπείας και 
αποκατάστασης από φυσικά πρόσωπα ή ΝΠΙΔ». 

11. Τις διατάξεις του π.δ. 383/2002 (Φ.Ε.Κ. 332 τ.Α/2002) 
«καθορισμός ειδικού νοσηλίου των κέντρων Αποθερα¬ 
πείας και Αποκατάστασης Κλειστής και Ημερήσιας Νο¬ 
σηλείας», όπως τροποποιήθηκε με το υπ’ αριθμ. 187/2005 
π.δ. (Φ.Ε.Κ. 231 τ.Α/2005). 

12. Την υπ’ αριθμ. Π3β/Φ.ΘΕΣΜ/Γ.Π.οικ.69144 απόφα¬ 
ση (Φ.Ε.Κ. 973/τ.Β'/2005) του Υφυπουργού Υγείας και 
Κοινωνικής Αλληλεγγύης «Προδιαγραφές λειτουργίας 
Κέντρων Αποθεραπείας Αποκατάστασης Κλειστής Νο¬ 
σηλείας», όπως έχει τροποποιηθεί και ισχύει. 

13. Την υπ’ αριθμ. Π4α οικ. 4633 απόφαση (Φ.Ε.Κ. 789/ 
τ.Β'/1993) του Υπουργού Υγείας, Πρόνοιας και Κοινωνι¬ 
κών Ασφαλίσεων «Προδιαγραφές λειτουργίας κέντρων 
αποθεραπείας - αποκατάστασης για την παροχή ιατρι¬ 
κών και λοιπών φροντίδων, καθώς και για τη διημέρευση 
των ατόμων που περιγράφονται στο άρθρο 10 παρ. 1 
του ν. 2072/1992», αποφασίζουμε: 

1. Την ίδρυση και λειτουργία Εκκλησιαστικού Ιδρύ¬ 
ματος, ως Νομικό Πρόσωπο Ιδιωτικού Δικαίου (Ν.Π.Ι.Δ), 
μη κερδοσκοπικού χαρακτήρα, στην Έδρα της Ιεράς 
Μητροπόλεως Λάμπης, Συβρίτου και Σφακίων, το Σπήλι 
του Δήμου Λάμπης του Ν. Ρεθύμνης, με την επωνυμία: 
«Κέντρο Αποθεραπείας και Αποκατάστασης - Ο Αγιος 
Ραφαήλ». 

Σκοπός του Ιδρύματος αυτού είναι: 

Η ίδρυση και λειτουργία «Κέντρων Αποθεραπείας - 
Αποκατάστασης», στα οποία θα παρέχονται υπηρεσίες 
υγείας και νοσηλείας σε ασθενείς εσωτερικούς ή εξω¬ 
τερικούς, οι οποίοι πάσχουν από παθήσεις του μυϊκού, 
νευρικού, κυκλοφοριακού, ερειστικού, αναπνευστικού 
συστήματος, καθώς και από νοητική στέρηση, χρησι¬ 
μοποιώντας τα σύγχρονα μέσα και τις μεθόδους της 
ιατρικής αποκατάστασης. Ειδικότερα, όπως αυτά ορί¬ 
ζονται στο άρθρο 15 του π.δ. 395/1993: 


α) Η ίδρυση και λειτουργία «Κέντρου Αποθεραπείας - 
Αποκατάστασης Κλειστής Νοσηλείας». Το Κέντρο αυτό 
θα παρέχει υπηρεσίες υγείας και νοσηλείας σε ασθε¬ 
νείς εσωτερικούς και εξωτερικούς, που έχουν ανάγκη 
Φυσικής Αποκατάστασης και πάσχουν από παθήσεις 
του μυϊκού, νευρικού, κυκλοφοριακού, ερειστικού, ανα¬ 
πνευστικού συστήματος, καθώς και από νοητική στέ¬ 
ρηση, του οποίου Κέντρου οι εσωτερικοί ασθενείς θα 
διανυκτερεύουν στις εγκαταστάσεις του. 

β) Η ίδρυση και λειτουργία «Κέντρου Αποθεραπεί¬ 
ας - Αποκατάστασης Ημερήσιας Νοσηλείας». Το Κέντρο 
αυτό θα παρέχει ιατρικές και λοιπές φροντίδες σε ασθε¬ 
νείς που έχουν ανάγκη Φυσικής Αποκατάστασης και 
πάσχουν από παθήσεις του μυϊκού, νευρικού, κυκλοφο- 
ριακού, ερειστικού, αναπνευστικού συστήματος, καθώς 
και από νοητική στέρηση, χωρίς τη δυνατότητα διανυ- 
κτέρευσης αυτών στις εγκαταστάσεις του Κέντρου. 

γ) Η ίδρυση και λειτουργία «Ελάχιστης Μονάδας Ια¬ 
τρικής Αποκατάστασης». Η μονάδα αυτή θα παρέχει 
ιατρικές και λοιπές φροντίδες σε ασθενείς που έχουν 
ανάγκη Φυσικής Αποκατάστασης και πάσχουν από πα¬ 
θήσεις του μυϊκού, νευρικού, κυκλοφοριακού, ερειστικού, 
αναπνευστικού συστήματος, καθώς και από νοητική στέ¬ 
ρηση, για την ολοκλήρωση της Αποθεραπείας - Απο¬ 
κατάστασής τους. 

δ) Η ίδρυση και λειτουργία «Κέντρου Διημέρευσης - 
Ημερήσιας φροντίδας για άτομα με ειδικές ανάγκες». 
Το Κέντρο αυτό θα παρέχει υπηρεσίες Ημερήσιας 
Φροντίδας και παραμονής με ανώτατο όριο ημερήσιας 
λειτουργίας τις 16 ώρες ανάλογα με τις ανάγκες των 
Α.Μ.Ε.Α. 

ε) Η ίδρυση και λειτουργία «Μονάδας Φροντίδας Ηλι¬ 
κιωμένων». 

στ) Η Οργάνωση και λειτουργία «Υπηρεσιών Βοήθειας 
στο Σπίτι». 

ζ) Η εν γένει παροχή ιατροφαρμακευτικής αγωγής, 
εργοθεραπείας, φυσικοθεραπείας, παρηγορητικής φρο¬ 
ντίδας, ψυχολογικής υποστήριξης των ασθενών και των 
οικογενειών τους, καθώς και κάθε άλλη μορφή παροχή 
υπηρεσιών υγείας και νοσηλείας σε πάσχοντες, άνδρες, 
γυναίκες και παιδιά, πάντοτε με την πνευματική στήριξη 
της Εκκλησίας, τόσο των ασθενών όσο και των οικείων 
τους. 

2. Τη σύσταση και την κύρωση Ειδικού Οργανισμού, 
ο οποίος θα ρυθμίζει τη διοίκηση, τη διαχείριση και εν 
γένει την εύρυθμη λειτουργία του Ιδρύματος τούτου. 

3. Η απόφαση αυτή να δημοσιευθεί στην Εφημερίδα 
της Κυβερνήσεως, στο επίσημο δημοσιογραφικό όρ¬ 
γανο της Εκκλησίας της Ελλάδος «ΕΚΚΛΗΣΙΑ», και στο 
επίσημο δημοσιογραφικό όργανο της Εκκλησίας της 
Κρήτης «Απόστολος Τίτος». 

Σπήλι, 1 Αυγούστου 2006 
Ο Μητροπολίτης 

ΐ Ο Λάμπης, Συβρίτου και Σφακίων ΕΙΡΗΝΑΙΟΣ 


ΟΡΓΑΝΙΣΜΟΣ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ (Ν.Π.Ι.Δ) 
με την επωνυμία «Κέντρο Αποθεραπείας και Αποκατά¬ 
στασης - Ο Άγιος Ραφαήλ» της Ιεράς Μητροπόλεως 
Λάμπης, Συβρίτου και Σφακίων. 

Άρθρο Ιο 
Σύσταση-Έδρα 

1. Συστήνεται στην Ιερά Μητρόπολη Λάμπης, Συβρίτου 
και Σφακίων Εκκλησιαστικό Ιδρυμα, μη κερδοσκοπικού 
χαρακτήρα, με την επωνυμία «Κέντρο Αποθεραπείας 
και Αποκατάστασης - Ο Αγιος Ραφαήλ». 

2. Έδρα του Ιδρύματος τούτου είναι η έδρα της Ιερός 
Μητροπόλεως Λάμπης, Συβρίτου και Σφακίων, το Σπήλι 
του Δήμου Λάμπης του Ν. Ρεθύμνης. 

3. ΤοΊδρυμα έχει σφραγίδα κυκλική. Στο μέσον αυτής 
φέρει εικόνα των Αγίων Ραφαήλ, Νικολάου και Ειρήνης 
και γύρω αυτής σε δυο κύκλους: «Ιερά Μητρόπολις Λά¬ 
μπης, Συβρίτου και Σφακίων», «Κέντρο Αποθεραπείας 
και Αποκατάστασης - Ο Άγιος Ραφαήλ». 

Αρθρο 2ο 
Σκοπός 

Σκοπός του Ιδρύματος είναι: 

Η ίδρυση και λειτουργία «Κέντρων Αποθεραπείας - 
Αποκατάστασης», στα οποία θα παρέχονται υπηρεσίες 
υγείας και νοσηλείας σε ασθενείς εσωτερικούς ή εξω¬ 
τερικούς, οι οποίοι πάσχουν από παθήσεις του μυϊκού, 
νευρικού, κυκλοφοριακού, ερειστικού, αναπνευστικού 
συστήματος, καθώς και από νοητική στέρηση, χρησι¬ 
μοποιώντας τα σύγχρονα μέσα και τις μεθόδους της 
ιατρικής αποκατάστασης. Ειδικότερα, όπως αυτά ορί¬ 
ζονται στο άρθρο 15 του π.δ. 395/1993: 

α) Η ίδρυση και λειτουργία «Κέντρου Αποθεραπείας - 
Αποκατάστασης Κλειστής Νοσηλείας». Το Κέντρο αυτό 
θα παρέχει υπηρεσίες υγείας και νοσηλείας σε ασθε¬ 
νείς εσωτερικούς και εξωτερικούς, που έχουν ανάγκη 
Φυσικής Αποκατάστασης και πάσχουν από παθήσεις 
του μυϊκού, νευρικού, κυκλοφοριακού, ερειστικού, ανα¬ 
πνευστικού συστήματος, καθώς και από νοητική στέ¬ 
ρηση, του οποίου Κέντρου οι εσωτερικοί ασθενείς θα 
διανυκτερεύουν στις εγκαταστάσεις του. 

β) Η ίδρυση και λειτουργία «Κέντρου Αποθεραπεί¬ 
ας - Αποκατάστασης Ημερήσιας Νοσηλείας». Το Κέντρο 
αυτό θα παρέχει ιατρικές και λοιπές φροντίδες σε ασθε¬ 
νείς που έχουν ανάγκη Φυσικής Αποκατάστασης και 
πάσχουν από παθήσεις του μυϊκού, νευρικού, κυκλοφο- 
ριακού, ερειστικού, αναπνευστικού συστήματος, καθώς 
και από νοητική στέρηση, χωρίς τη δυνατότητα διανυ- 
κτέρευσης αυτών στις εγκαταστάσεις του Κέντρου. 

γ) Η ίδρυση και λειτουργία «Ελάχιστης Μονάδας Ια¬ 
τρικής Αποκατάστασης». Η Μονάδα αυτή θα παρέχει 
ιατρικές και λοιπές φροντίδες σε ασθενείς που έχουν 
ανάγκη Φυσικής Αποκατάστασης και πάσχουν από πα¬ 
θήσεις του μυϊκού, νευρικού, κυκλοφοριακού, ερειστικού, 
αναπνευστικού συστήματος, καθώς και από νοητική στέ¬ 
ρηση, για την ολοκλήρωση της Αποθεραπείας - Απο¬ 
κατάστασης τους. 

δ) Η ίδρυση και λειτουργία «Κέντρου Διημέρευσης - 
Ημερήσιας φροντίδας για άτομα με ειδικές ανάγκες». 
Το Κέντρο αυτό θα παρέχει υπηρεσίες Ημερήσιας 
Φροντίδας και παραμονής με ανώτατο όριο ημερήσιας 
λειτουργίας τις 16 ώρες ανάλογα με τις ανάγκες των 
Α.Μ.Ε.Α. 

ε) Η ίδρυση και λειτουργία «Μονάδας Φροντίδας Ηλι¬ 
κιωμένων». 

στ) Η Οργάνωση και λειτουργία «Υπηρεσιών Βοήθειας 
στο Σπίτι». 


ζ) Η εν γένει παροχή ιατροφαρμακευτικής αγωγής, εργο- 
θεραπείας, φυσικοθεραπείας, παρηγορητικής φροντίδας, 
ψυχολογικής υποστήριξης των ασθενών και των οικογενει¬ 
ών τους, καθώς και κάθε άλλη μορφή παροχή υπηρεσιών 
υγείας και νοσηλείας σε πάσχοντες, άνδρες, γυναίκες και 
παιδιά, πάντοτε με την πνευματική στήριξη της Εκκλησίας, 
τόσο των ασθενών όσο και των οικείων τους. 

Άρθρο 3ο 

Οι υπηρεσίες του Ιδρύματος, σύμφωνα με τους σκο¬ 
πούς του, απευθύνονται σε ασθενείς, άνδρες και γυ¬ 
ναίκες καθώς και παιδιά από την περιοχή ευθύνης της 

I. Μ. Λάμπης, Συβρίτου και Σφακίων, και εφ’ όσον υπάρχει 
δυνατότητα και από άλλες περιοχές της Κρήτης, ή της 
υπόλοιπης Ελλάδας. 

Αρθρο 4ο 

Διοικητικό Συμβούλιο 

ΤοΊδρυμα διοικείται από επταμελές Διοικητικό Συμ¬ 
βούλιο, το οποίο συγκροτείται από: 

1. Τον εκάστοτε Μητροπολίτη Λάμπης, Συβρίτου και 
Σφακίων, ως Πρόεδρο, αναπληρούμενο στα καθήκοντά 
του ως Προέδρου, από τον εκάστοτε Ηγούμενο της 
Ιεράς Μονής Αγ. Ραφαήλ. 

2. Τον εκάστοτε Δήμαρχο του Δήμου Λάμπης, με τον 
νόμιμο αναπληρωτή του, που ορίζεται με απόφαση του 
Δημάρχου, ο οποίος Δήμαρχος ασκεί καθήκοντα Αντι¬ 
προέδρου, απουσιάζοντος του Προέδρου ή του ανα¬ 
πληρωτή αυτού. 

3. Τον Διευθυντή της Κλινικής Κοινωνικής και Οικο¬ 
γενειακής Ιατρικής του Τμήματος Ιατρικής του Πανεπι¬ 
στημίου Κρήτης, με τον αναπληρωτή του, που ορίζεται 
από τον Διευθυντή της Κλινικής, εφ’ όσον είναι ιατροί. 
Σε περίπτωση κωλύματος του θα αντικαθίσταται από 
άλλον Διευθυντή Πανεπιστημιακής Κλινικής, της επιλο¬ 
γής του Προέδρου του Δ.Σ. του ιδρύματος. 

4. Τον εκάστοτε Διευθυντή του Κέντρου Υγείας Σπη¬ 
λιού με τον αναπληρωτή του, που ορίζεται από τον ίδιο, 
εφ’ όσον είναι ιατροί, και μη υπάρχοντος Κ.Υ., από έναν 
ιατρό με τον αναπληρωτή του από το Γ ενικό Νομαρχι¬ 
ακό Νοσοκομείο Ρεθύμνου, της επιλογής του Προέδρου 
του Δ.Σ. του ιδρύματος. 

5. Από τρεις επίλεκτους πολίτες, με τους αναπληρω¬ 
τές τους, από την Εκκλησιαστική Περιφέρεια της Ιεράς 
Μητροπόλεως Λάμπης, Συβρίτου και Σφακίων, οι οποίοι 
θα διακρίνονται για το ήθος τους, την αγάπη τους προς 
την Εκκλησία και για την αγάπη και το σεβασμό τους 
προς τον πάσχοντα συνάνθρωπο, που ορίζονται από 
τον Πρόεδρο του Δ.Σ. του Ιδρύματος. 

Η θητεία του Προέδρου του Δ.Σ. είναι ίσου χρόνου με την 
ενεργό υπηρεσία του ως Μητροπολίτης. Η θητεία του 2ου, 
3ου και 4ου από τα μέλη του Δ.Σ. θα διαρκεί, όσο διαρκούν 
και οι ιδιότητες με τις οποίες ορίσθηκαν. Η θητεία των 5ου, 
6ου και 7ου των μελών του Δ.Σ. είναι τριετής. 

Το αξίωμα των μελών του Δ.Σ. είναι τιμητικό και άμι¬ 
σθο. 

Αρθρο 5ο 

1. Το Δ.Σ. συνεδριάζει τακτικά μία φορά κάθε μήνα 
(κατά προτίμηση την πρώτη εβδομάδα) έκτακτα δε 
όταν κρίνει τούτο αναγκαίο ο Πρόεδρος αυτού, έχει 
δε απαρτία παρόντων, τουλάχιστον, των τεσσάρων εκ 
των επτά μελών του. 

2. Οι αποφάσεις λαμβάνονται κατά πλειοψηφία. Επί 
ισοψηφίας υπερέχει η ψήφος του Προέδρου. 

3. Η ημερήσια διάταξη των προς συζήτηση θεμάτων, 
θα αποστέλλεται στα μέλη του Δ.Σ., με μέριμνα του 
Προέδρου του Δ.Σ., το αργότερο (10) ημέρες πριν τη 
συνεδρίαση του Δ.Σ. Θα τηρούνται μαγνητοφωνημένα 
πρακτικά των συνεδριάσεων, τα οποία, αφού απομαγνη- 
τοφωνηθούν, θα διανέμονται στα μέλη του Δ.Σ. προς 
υπογραφή. 

4. Μέλος του Δ.Σ. το οποίο παραιτείται για οποιον- 
δήποτε λόγο, ή το οποίο δεν προσέρχεται σε τρεις 
συνεχόμενες συνεδριάσεις του Δ.Σ. αντικαθίσταται από 
τον Πρόεδρο αυτού, εκτός από τα μέλη τα αι από τον 
φορέα τους, μετά από ενημέρωση τους από τον Πρό¬ 
εδρο του Δ.Σ. 

Άρθρο 6ο 

1. Το Διοικητικό Συμβούλιο αποφασίζει για κάθε θέμα 
το οποίο αφορά στην οργάνωση, διοίκηση, λειτουργία 
και διαχείριση του Ιδρύματος. Συντάσσει τον ετήσιο 
προϋπολογισμό και απολογισμό του Ιδρύματος, προ¬ 
σλαμβάνει και απολύει το προσωπικό αυτού, καθορίζει 
τις θέσεις κατά κλάδο και ειδικότητα και το ύψος των 
αποδοχών του προσωπικού, σύμφωνα πάντοτε με την 
κείμενη νομοθεσία. 

2. Αποδέχεται δωρεές, κληροδοτήματα και κληρονο¬ 
μιές, υπογράφει δε και δεσμεύεται δια του Προέδρου 
του ενώπιον κάθε Αρχής. 

3. Το Δ.Σ. καταρτίζει και τροποποιεί τον εσωτερικό 
κανονισμό λειτουργίας όλων των Μονάδων του Ιδρύ¬ 
ματος. 

4. Το Δ.Σ. είναι υπεύθυνο για την έκδοση των σχετικών 
αδειών ίδρυσης και λειτουργίας (όπου αυτές χρειάζο¬ 
νται) για τις επί μέρους δραστηριότητες του Ιδρύματος. 
Επίσης δύναται να καταργεί, συγχωνεύει ή τροποποιεί 
τις δραστηριότητες του Ιδρύματος, με τροποποίηση 
του παρόντα Οργανισμού. 

Αρθρο 7ο 
Πρόεδρος του Δ.Σ. 

1. Ο Πρόεδρος του Δ.Σ. συγκαλεί τούτο τακτικώς μία 
φορά τον μήνα και εκτάκτως όταν υπάρχει ανάγκη. 
Εκπροσωπεί και δεσμεύει το Ίδρυμα σε όλες τις έννο- 
μες σχέσεις του ενώπιον κάθε Αρχής και Δικαστηρίου, 
υπογράφει κάθε σχετικό έγγραφο του Ιδρύματος και 
φροντίζει για την εκτέλεση των αποφάσεων του Δ.Σ. 

2. Ο Πρόεδρος του Δ.Σ. επιφορτίζεται με εκτελεστικές 
αρμοδιότητες, προκειμένου να πράττει οτιδήποτε, που 
κρίνει ως απολύτως αναγκαίο, για την εύρυθμη λειτουρ¬ 
γία του ιδρύματος και των υπηρεσιών του. 

Υποχρεούται όμως στην αμέσως επόμενη συνεδρίαση 
του Δ.Σ. να υποβάλει την έκθεση των πρωτοβουλιών 
του προς έγκριση. 

3. Ο αναπληρωτής του Προέδρου ή σε περίπτωση 
κωλύματος τούτου, ο Αντιπρόεδρος του Δ.Σ ασκούν 
τα καθήκοντα του Προέδρου, σε περίπτωση απουσίας 
ή κωλύματος τούτου. 

Αρθρο 8ο 

Γραμματέας του Δ.Σ. 

Γραμματέας του Διοικητικού Συμβουλίου ορίζεται ένας 
από τα μέλη του. Ο Γ ραμματέας τηρεί τα Πρακτικά του 
Δ.Σ. καθώς και όλα τα βιβλία του Ιδρύματος, εκτός των 


βιβλίων του Ταμία. Φροντίζει για την μαγνητοφώνηση 
και απομαγνητοφώνηση των συνεδριάσεων του Δ.Σ. 
καθώς και για την υπογραφή όλων των πρακτικών από 
τα μέλη του Δ.Σ. Διεκπεραιώνει την αλληλογραφία του 
Ιδρύματος και τηρεί τους σχετικούς φακέλους. 

Αρθρο 9ο 
Ταμίας του Δ.Σ. 

Ταμίας του Δ.Σ. ορίζεται ένας από τα μέλη του. Ο Ταμί¬ 
ας τηρεί τα από τον νόμο απαραίτητα λογιστικά βιβλία 
του Ιδρύματος και διενεργεί, κατόπιν αποφάσεως του 
Δ.Σ. και του Προέδρου αυτού, τις εντολές πληρωμής. 

Άρθρο 10ο 
Πόροι του Ιδρύματος 

Πόροι του Ιδρύματος είναι: 

1. Οι υπέρ αυτού προσφορές, δωρεές και επιχορη¬ 
γήσεις της Ιερός Μητροπόλεως Λάμπης, Συβρίτου και 
Σφακίων, των Ιερών Μονών και των Ενοριών Αυτής. 

2. Οι επιχορηγήσεις του Κράτους, οι δωρεές Νομικών 
Προσώπων Δ.Δ. ή Ι.Δ., καθώς και οι πόροι από την υπα¬ 
γωγή σε προγράμματα της Ευρωπαϊκής Ένωσης. 

3. Δωρεές, Κληροδοτήματα και Κληρονομιές Φυσικών 
και Νομικών Προσώπων. 

4. Τόκοι από καταθέσεις, και 

5. Κάθε άλλο νόμιμο έσοδο. 

Αρθρο 11ο 
Διάθεση Πόρων 

Οι πόροι του Ιδρύματος διατίθενται: 

1. Για την παροχή υπηρεσιών του Ιδρύματος σύμφωνα 
με τους σκοπούς του 

2. Γ ια τη μισθοδοσία και ασφάλιση του προσωπικού 
του Ιδρύματος 

3. Για την κάλυψη υποτροφιών στην Ελλάδα ή σε 
χώρα του εξωτερικού, σε ιατρούς που προσφέρουν στο 
Ίδρυμα με σχέση εργασίας ή εθελοντικά ή σε άλλο 
επιστημονικό προσωπικό, προς όφελος της ποιότητας 
των παρεχομένων υπηρεσιών από το Ίδρυμα 

4. Για τα έξοδα κινήσεως του εθελοντικού προσωπικού 
και την διατροφή τους 

5. Για τις εν γένει δαπάνες λειτουργίας του Ιδρύμα¬ 
τος 

6. Για επισκευές και συντηρήσεις των κτιριακών εγκα¬ 
ταστάσεων, όπου παρέχονται οι υπηρεσίες του Ιδρύμα¬ 
τος, και του εξοπλισμού αυτών 

7. Για την αγορά αυτοκινήτων για τις ανάγκες του 
Ιδρύματος και για δαπάνες συντήρησης αυτών. 

8. Για την αντιμετώπιση άλλων τακτικών και εκτάκτων 
δαπανών, που αναγράφονται στον προϋπολογισμό του 
Ιδρύματος 

Αρθρο 12ο 
Τηρούμενα Βιβλία 

Στο ίδρυμα τηρούνται τα εξής Βιβλία: 

1. Πρωτοκόλλου 

2. Αποφάσεων Διοικητικού Συμβουλίου 

3. Κτηματολογίου 

4. Οικοσκευών και εξοπλισμού 

5. Όλα τα απαιτούμενα από το νόμο φορολογικά και 
λοιπά στοιχεία. 

Όλα τα βιβλία του Ιδρύματος θεωρούνται από τον 
Πρόεδρο του Δ.Σ. 

Άρθρο 13ο 

Τα χρήματα του Ιδρύματος θα κατατίθενται σε τραπεζικό 
λογαριασμό ή σε λογαριασμό Ταμιευτηρίου, στο όνομα του 
Ιδρύματος. Τις πράξεις αναλήψεως χρημάτων και πληρωμής 
δαπανών υπογράφει ο Πρόεδρος. Τ ις πληρωμές διενεργεί ο 
Ταμίας με ενυπόγραφη εντολή του Προέδρου του Δ.Σ. 

Άρθρο 14ο 

Ο Οργανισμός του Ιδρύματος τροποποιείται με από¬ 
φαση του Δ.Σ. που λαμβάνεται με αυξημένη πλειοψηφία, 
αποτελούμενη από πέντε τουλάχιστον μέλη. 

Άρθρο 15ο 

Σε περίπτωση διαλύσεως του Ιδρύματος, μετά από 
αιτιολογημένη απόφαση του διοικητικού του συμβου¬ 
λίου με την αυξημένη πλειοψηφία τουλάχιστον πέντε 
μελών, διότι εξέλιπαν οι σκοποί του ή κατέστη ανέφικτη 


η λειτουργία του, όλη η κινητή και ακίνητη περιουσία 
του περιέρχεται στην Ιερά Μονή του Αγίου Ραφαήλ της 
Ιεράς Μητροπόλεως Λάμπης, Συβρίτου και Σφακίων. 

Άρθρο 16ο 

1. Η ισχύς του παρόντος Οργανισμού αρχίζει από την 
δημοσίευσή του στην Εφημερίδα της Κυβερνήσεως. 

2. Η Ιδρυτική Πράξη και ο παρών Οργανισμός του 
Ιδρύματος να δημοσιευθούν στην Εφημερίδα της Κυ¬ 
βερνήσεως, στο επίσημο δημοσιογραφικό όργανο της 
Εκκλησίας της Ελλάδος «ΕΚΚΑΗΣΙΑ», καθώς και στο 
επίσημο εκκλησιαστικό όργανο της Εκκλησίας της Κρή¬ 
της «Απόστολος Τίτος». 

Σπήλι, 1 Αυγούστου 2006 
Ο Μητροπολίτης 

| ΟΑάμπης, Συβρίτου και Σφακίων ΕΙΡΗΝΑΙΟΣ 

